HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Hei! Älä jää paitsi tämänpäiväisestä jaksosta.
Meillä on erityisvieraana Donna Schambach.
Hän on edesmenneen evankelista R. W. Schambachin tytär.
R. W. Schambach julisti evankeliumia maailmalla -
ja piti parantumiskokouksia USA:ssa -
täynnä Jumalan voimaa ja todistuksia paranemisista ja pelastumisista.
Olen Hermes Falcao Jr. Olen iloinen, että liityit seuraamme.
Pysy kanavalla ohjelman loppuun asti.
Rukoilemme puolestasi. Katsotaan ensin kuitenkin haastattelu.
Hei, Donna! - Hei, Hermes-veljeni.
Olen isäni syntymäpaikassa, Harrisburgissa Pennsylvaniassa.
Mahtavaa.
Mielenkiintoista on se, että kun tulin Amerikkaan vuoden 2000 lopussa -
vanhempieni kanssa, katsoin R. W. Schambachia TBN-kanavalta.
Muistan sen hyvin. Olin tosi nuori.
Hänellä oli erilaisia kausia. Hänellä oli varhaisvuodet, -
sitten telttakokouskausi ja lopuksi TBN-työ.
Kun minä menin mukaan työhön, järjestimme taas telttakokouksia.
Hän julisti useita eri kanavia pitkin.
Aivan. Varmasti radio- ja tv-työ ovat mahtavia.
Kerropa hieman itsestäsi, -
saamastasi hengenperinnöstä, perheestäsi ja taustastasi.
Kerro pääkohdat, jotta ihmiset pääsevät hieman tutustumaan sinuun.
Synnyin uskovaan perheeseen.
Äidinäiti oli Aimee Semple McPhersonin tuttava.
Hän täyttyi Pyhällä Hengellä yhdessä tämän kotikokouksista New Jerseyssä.
Äiti tapasi isän helluntailaisten raamattukoulussa.
Vartuin kodissa, joka oli täynnä uskoa ja kertomuksia ihmeistä.
Se ei ollut meille vain teologinen opinkappale.
Me elimme uskossa.
Näin sen toteen osoitettuna kotonamme ja kokouksissa.
Alun perin Herra kutsui kristilliseen kouluopetukseen.
Aloitin opettajana. Perustin kristillisen koulun Bronxiin.
Noin puolivälissä sitä toimeksiantoa Herra kutsui minut saarnaamaan.
Vastustelin ensin. Totta puhuen en uskonut, että naisten kuuluu saarnata.
Tuntui, että yksi saarnaaja perheessä riittää, erityisesti kuten isäni.
Mutta Jumala ilmaisi, että olemassa on sukupolvi, -
joka tarvitsee hengenperintöäni.
Olin saanut lahjan opettaa ja saarnata, -
mutta sitten Hän opetti osoittamaan toteen.
Se oli prosessi, palvelutyön koulu.
Kirjani "The Anointing for Miracles" kertoo siitä. - Tämä näin.
Niin. Se kertoo kasvuvuosistani ja oppimistani asioista.
Se kertoo isäni väkevistä ihmeistä, joista hän mielellään kertoi, -
mutta myös omista kokemuksistani -
ja siitä, miten oppia antamaan Pyhän Hengen hallita ja vaikuttaa.
Se on aiheemme, jos joku ei katsonut alusta asti.
Puhumme yliluonnollisuuden avaimista. Kirjassa on useita avaimia -
Pyhän Hengen yliluonnollisesta työstä uskovan elämässä.
Esittelemme tänään niistä joitain, miten voi saada Jumalan voiman.
Yksi hieno juttu kirjasta on mielestäni se, -
että kerrot isäsi nähneen paljon ihmeitä, -
mutta silti hänen sydämensä sykki sieluille.
Rakastan kertomuksia alttarikutsuista. Voit kertoa niistä.
Monet vastasivat kyynelsilmin, -
tulivat Kristuksen luo, ja elämät muuttuivat.
Tapahtui ihmeitä, mutta sydämet kääntyivät -
ja syntisistä tuli pyhiä Jeesuksen nimessä.
Voitko kertoa siitä? Monet etsivät yliluonnollisuutta, maailmassakin.
He hakevat apua joogasta, horoskoopeista, -
tarot-korteista ja ouija-laudoista, -
sillä heillä on yliluonnollisuuden nälkä.
Myös kristillisyydessä on sellaisia, jotka jahtaavat yliluonnollisuutta.
Jotkut unohtavat, ettei kyse ole pelkästään manifestaatioista, -
vaan siitä, että Kristus muuttaa sydämiä. Voitko kertoa siitä hieman?
Voisin kertoa paljonkin. Aloitan isän lempijakeella.
Ap. t. 1:8: "kun Pyhä Henki tulee teihin, niin te saatte voiman, -
ja te tulette olemaan minun todistajani".
Hän siis ymmärsi, että voimasanoma, evankeliumin voima ja ihmeet, -
palvelivat yhtä tarkoitusta: -
auttaa opetuslapsia ja evankeliumin palvelijoita -
levittämään evankeliumia todistuksen kera.
He todistivat Kristuksen ylösnousemisesta -
tarkoituksenaan, että kaikki oppisivat tuntemaan Jeesuksen -
ja ottamaan Hänet Vapahtajakseen.
Sille isäni sydän sykki.
Isä teki paljon työtä keskustaslummeissa.
Muistan, että menimme 1960-luvulla New Jerseyn Newarkiin.
Silloin kaduilla oli panssarivaunuja.
Maassamme oli laajoja rotumellakoita.
Isäni saarnasi salissa, johon mahtui liki 2 000 ihmistä.
Yleisöstä valtaosa kuului vähemmistöihin.
He tulivat, sillä he näkivät Kristuksen toteen osoitettuna.
Mutta oli solmittu myös siteitä, -
sillä kun Jeesus saapui, elämät muuttuivat täysin.
Se alkoi parannuksenteolla.
Ihmisiltä lähti myös tapoja, kuten alkoholismi ja päihteet.
Lapsia tuli Herran luo.
Nuoret, jotka olivat lähteneet väärille poluille, -
palasivat Herran luo, ja heidän elämänsä korjaantui.
Siitä alkoi uskon palvelutyö, -
joka opetti maamme pahamaineisimmilla alueilla asuvia -
luottamaan Jumalaan kaikilla elämänalueilla, -
että Jeesus on sama eilen, tänään ja iäti.
Hän paitsi pelastaa, myös parantaa, vapauttaa -
ja nostaa meidät köyhyydestä siunatuksi.
Se oli isän saarnaaman evankeliumin ydin.
Se on evankeliumi, joka koskettaa ihmisen sielua, henkeä ja ruumista, -
ei ainoastaan yhtä aluetta vaan elämän kaikkia osa-alueita.
Kirjasta nousi esiin pari tapausta.
Niistä yhdessä oli äiti, -
jonka poika oli määrä teloittaa sähkötuolilla.
Niin Pyhä Henki teki ihmeen, -
sillä poika oli syytön. Kerropa siitä lyhyesti.
Se on rohkaiseva kertomus siitä, miten Herra rukoilee kauttamme -
asioita, joista emme ole samaa mieltä. Yllättyy itsekin siitä, mitä puhuu.
Se oli voimallinen kertomus. Kertoisitko siitä?
Ja te, jotka katsotte tätä, kertokaa, mistä olette.
Rukoilemme tänään kaikkien puolesta.
Se tapahtui New Jerseyn Newarkissa, kun isä piti herätyskokouksia.
Aina kun isä kertoi siitä, hänen henkensä salpaantui, -
sillä se oli niin uskomaton ihme.
Pienikokoinen, ujo nainen, joka ei olisi ikinä keskeyttänyt saarnaajaa, -
tuli käytävää pitkin eteen kesken isän saarnan.
Nainen sanoi: "Anteeksi keskeytys, mutta tarvitsen ihmeen nyt."
Kello oli noin 21.40.
Isä kysyi, mitä asia koski.
Nainen sanoi, että hänen poikansa aiotaan kärventää sähkötuolissa.
Isä kertoi, että kun hän kuuli sen, kaikki saarnaaminen pakeni hänestä.
Hän ei oikein tiennyt, miten rukoilla.
Hän pyysi kaikkien nousta seisomaan. He alkoivat rukoilla Hengessä.
Kun Pyhä Henki alkoi rukoilla hänen kauttaan, hän sanoi: -
"Herra, ota oikea tappaja kiinni."
Hän kertoi ajatelleensa: "Miksi ihmeessä sanot noin?"
"Olet täällä huomisiltanakin."
"Et tunne naista. Et tiedä, onko poika syyllinen vai syytön."
Pyhä Henki rukoili isän kautta. Sitten hän sanoi naiselle jotain pelottavaa: -
"Poikasi ei kuole sähkötuolissa."
Teloitus oli seuraavana päivänä.
Hänet oli määrä teloittaa kello 22.00.
Herralla oli 20 minuuttia aikaa. - Huh.
Aamujumalanpalveluksen jälkeen -
isällä oli tapana mennä aina paikalliseen lounaspaikkaan.
Matkalla hän osti aina sanomalehden.
Kun hän sai lehden käteensä, hänen täytyi istahtaa reunakiveykselle, -
sillä otsikko oli: "Mies säästyi sähkötuolilta."
Siinä kerrottiin, että tarkalleen kello 21.45 -
piirisyyttäjä Hogan sai puhelun mieheltä Bronxista.
Mies sanoi: "Kärvennätte väärän miehen."
Häneltä kysyttiin, mistä hän sen tietää.
Mies vastasi: "Koska minä olen oikea tappaja."
He kysyivät, miten he voivat olla varmoja.
Mies kuvaili yksityiskohtaisesti ruumiin löytöpaikan ja asennon.
Sen kuultuaan piirisyyttäjä keskeytti teloituksen toimeenpanemisen.
Oikea tappaja otettiin kiinni, ja hän tunnusti.
Häneltä kysyttiin, miksi hän tunnusti.
Mies kertoi, ettei hänellä ollut aikomustakaan tunnustaa, -
mutta jokin tarttui häneen kello 21.40.
Samalla kellonlyömällä Jumalan kansa oli alkanut rukoilla.
Isä ei ikinä unohtanut sitä. Se oli vakavoittava hetki.
Isä tapasi sanoa, että mies oli loppu- ikänsä seurakunnan pelastetuin mies.
Huh. Voimallista.
Pyhä Henki keskeytti sen, mitä oli tapahtumaisillaan, -
Jumalan omien rukousten ansiosta.
Pidätettiinkö oikea tappaja?
Hänet pidätettiin. En muista, miten hänelle kävi.
Isä muisti vain naisen pojan vapautumisen.
Tahdon rohkaista äitejä.
On paljon äitejä, joiden lapset ovat kaukana Jumalasta.
Jotkut tekevät rikoksia, ja he ovat syyllisiä.
Jotkut ovat telkien takana.
Mutta älä ikinä aliarvioi äidin rukouksen voimaa. - Aamen.
Ole vain kestävä ja sinnikäs ja tiedä, -
että Pyhän Hengen voima voi mennä kaltereidenkin taakse.
Hän voi löytää pojan kadulta sivukujalta, -
mistä poliisikaan ei löydä häntä.
Mutta kun jätämme asian ja lapsemme Jumalan haltuun, -
Jumala tekee ihmeitä perheessämmekin.
Aamen. Mahtavaa.
Ihmeellistä, miten Herra voi muuttaa kaiken viime hetkilläkin.
Mies aiottiin teloittaa. Se oli jo päätetty asia.
Jumala esti sen. Oikea tappaja tunnusti, -
mikä itsessään on ihme. Tappajalla ei ole omaatuntoa.
Hän olisi voinut antaa syyttömän miehen kuolla. Mutta Herra esti sen.
Se on tosi mahtavaa.
Puhuimme aiemmin eräästä tärkeästä yliluonnollisuuden avaimesta, -
jota tässä ajassa tarvitaan. Maailmassa on pimeys ja kaaos.
Uskon, että Jumala nostaa poikiaan ja tyttäriään -
maailman valoksi ja maan suolaksi, kuten Jeesus sanoi.
Yksi tärkeä ja voimallinen avain, josta olen täysin samaa mieltä, -
on myötätunto. Kirjoitat siitä.
Evankeliumit kertovat, että Jeesus suhtautui myötätuntoisesti sairaisiin.
Raamattu sanoo Hänen nähneen heidät kuin lampaat ilman paimenta.
Hän koki myötätuntoa verenvuoto- tautia sairastanutta naista kohtaan -
ja Nainin leskeä kohtaan, jonka poika kuoli.
Myötätunto sai Jeesuksen toimimaan. Kirjoitan kirjassani, -
että myötätunto oli kuin polttoainetta Jeesuksen työlle.
Katsojissa on sellaisia, jotka haluaisivat olla Jumalan käytössä.
Mutta sanoisin, ja olet varmasti samaa mieltä ja voit jatkaa siitä, -
että ilman myötätuntoa on vaikea virrata ja koskettaa ihmisiä.
Pitää mennä ihmisten asemaan ja tuntea, mitä he tuntevat, -
ja tehdä asialle jotain. Voitko kertoa Kristuksen myötätunnosta?
Ehdottomasti. Kutsun myötätuntoa Pyhän Hengen tunteeksi.
Se ei ole sitä, mitä me pidämme inhimillisenä myötätuntona.
Monet mieltävät inhimillisen myötätunnon pahoillaan olemiseksi.
Mutta Pyhä Henki ei ole sellainen.
Hän ei ole pahoillaan puolestamme. Se ei auttaisi meitä.
Pyhän Hengen myötätunto näkee asiamme.
Hän näkee ongelmamme ytimen ja tulee sitä kohti korjatakseen sen.
Siitä tiedämme, että myötätunto on kauttamme toimiva Hengen lahja, -
sillä emme pysty korjaamaan toisen ongelmia. Vain Pyhä Henki pystyy.
Myötätunto sai aikaan liikkeen.
Joka kerta, kun Raamattu sanoo Jeesuksen kokeneen myötätuntoa, -
se sai Hänet tekemään jotain.
Jos haluaa nähdä Jumalan toimivan yliluonnollisesti, -
se ei ole mikään salamanisku, ja yhtäkkiä meillä on suuri voima -
parantaa ihmisiä. Se ei ole minun kokemukseni.
Minun kokemukseni on, että Pyhä Henki antaa meidän -
nähdä suru jonkun sydämessä.
En tiedä sinusta, mutta itse olen tuntenut ihan oikeaa kipua, -
jota toinen kärsi.
Tiesin, että Jumala koskettaa heitä ja vapauttaa heidät siitä. Siitä tuli ihme.
Niin kuin sanoit, monia ihmisiä kiinnostaa yliluonnollisuus.
Se tuntuu heistä jännältä. Se on lähtökohta.
Ikävä kyllä, monet etsivät yliluonnollisuutta, -
vain koska se saa heidät tuntemaan, -
että heidät olisi ikään kuin nostettu korkeammalle tasolle.
Se ei ole lainkaan pääasia. Jos haluaa nähdä yliluonnollisuutta, -
pitää pyytää Herraa antamaan meille Hänen sydämensä.
Se on sen tuntemista, mitä Hän tuntee ihmisiä kohtaan, -
sillä silloin emme kulje heidän ohitsensa.
Kerroin yhtenä päivänä muiston Camdenista New Jerseystä.
Isä oli pyytänyt useita entisiä narkomaaneja todistamaan.
Olin kuullut niitä niin paljon, että suoraan sanottuna -
en kuunnellut kaikkia tarkkaan.
Mutta yksi mies kiinnitti huomioni. En ikinä unohda, mitä hän sanoi.
Hän sanoi: "Tapasin istua helluntaiseurakunnan ulkopuolella."
"Kirosin ihmisiä, jotka tulivat ulos."
"Kirosin heitä siksi, -
että tiesin, että heillä on voima vapauttaa minut, -
mutta he kulkivat ohitseni."
Kun hän sanoi sen, tuntui kuin kasvoilleni olisi heitetty kylmää vettä.
Minun piti kysyä itseltäni, monenko ihmisen ohi minä olen kulkenut.
Monenko ohi olen kulkenut ajatellen, etten kokenut kehotusta rukoilla -
tai tehdä ihmettä.
Jos meillä on enemmän myötätuntoa, emme kulje ihmisten ohi.
Sanomme: "Jeesus voi tehdä jotain, mitä tänään tarvitset."
"Saanko rukoilla puolestasi?"
Sillä lailla yliluonnollisuus viritetään toimimaan.
Aivan. Se ikään kuin sytyttää sisäisen tulen -
auttamaan ihmisiä hädässä.
Silloin näkee, niin kuin Pyhä Henki näkee. Sanoit hyvin -
Pyhän Hengen tunteista ja siitä, että Hän jakaa niitä kanssamme.
Se vapauttaa ihmisiä. Mitä muuta...
Joku katsoo Zimbabwesta. Siunausta!
Tiedän sinut Instagramista. Jumalan siunausta.
Te, jotka katsotte tätä, kommentoikaa, missä olette.
Rukoilemme kaikkien puolesta tänään. Jos sairastat, -
rukoilemme parantumista. Jos olet vaivattu, pyydämme vapautumista.
Uskon, että Pyhä Henki toimii täällä tänään voimallisesti.
Jos haluat olla Jumalan käytössä ja rukoilla ihmisten puolesta, -
pyydämme voitelua. Jumala vastaa voimallisesti.
Haluatko puhua vielä jostain avaimesta?
Myötätunto on mahtava lähtökohta.
Monet haluavat yliluonnollisuutta vain voidakseen sanoa: -
"Olen mahtava. Katsokaa, mitä teen. Teen ihmeitä."
"Käyn siellä ja siellä. Teen tätä."
En pilkkaa sitä. On hyvä tehdä työtä Herralle.
Mutta ellei sinulla ole sydäntä ihmisille, mitä oikein teet?
Mutta julistakoot, vaikka kateudesta, kunhan julistavat, sanoi Paavalikin.
Tärkeämpää on kuitenkin, että sydän on Herran mielen mukainen -
ja rakastamme ihmisiä niin kuin Hän. Onko muita avaimia?
Haluan puhua lapsenkaltaisesta uskosta, -
mutta kommentoisin vielä sitä, mitä sanoit.
Monet yhdistävät ihmeet puhujalavaan.
Mutta kaikista ei tule kiertäviä julistajia puhujalavoille.
Mutta kaikki, jotka haluavat palvella ihmein, -
voivat palvella asuinalueellaan, koulussaan, yliopistossaan, -
missä Jumala heitä käyttääkin.
Uskon, että tänä aikana meidän täytyy pystyä tekemään ihmeitä kadulla, -
sillä emme ehkä voi kokoontua, kuten parin vuoden aikana on nähty.
Ehkä ei voi kokoontua niin kuin on totuttu.
Meidän pitää osata virrata Hengen lahjoissa.
Eräs asia, josta haluan puhua, -
on sellainen, mistä isäni ja äitini olivat minulle esimerkkejä.
Heillä oli niin kutsuttu lapsenkaltainen usko.
Opetuslapset kysyivät kerran Jeesukselta, -
kuka on suurin Jumalan valtakunnassa.
Jeesus puhui siitä, että pitää tulla lapsen kaltaiseksi, -
sillä muuten ei pääse Jumalan valtakuntaan.
Pelastuksemmekin on yhteydessä siihen, meillä on lapsenkaltainen usko.
Lapsenkaltainen usko on nöyryyttä uskoa, -
että se, mitä Jeesus sanoi, on totta.
Kuka Hän sanoo olevansa ja voivansa tehdä?
Mitä Hän pyytää meitä tekemään?
Pitää olla niin nöyrä, ettei haasta tai kyseenalaista Häntä, -
vaan yksinkertaisesti uskoo, mitä Hän sanoo.
Näin sen sekä äidissä ja isässä.
Heitä ei tarvinnut vakuuttaa uskomaan, oli se mitä tahansa.
He olivat rukouksen ja Sanan ihmisiä.
He uskoivat Häntä.
Isäni usko oli niin vahva, -
että se vaikutti lapsiin hänen ympärillään.
Kerron kirjassani nuoresta naisesta nimeltään Sharon -
isän ensimmäisestä kirkosta. Yhtenä päivänä isälle soitettiin, -
että Sharonille oli sattunut tapaturma takapihalla -
ja naula oli puhkaissut hänen silmänsä.
Isä oli todistanut Sharonin isälle, -
mutta tämä ei ollut tippaakaan kiinnostunut.
Hän kyyditsi tytärtään, mutta Jumala ei kiinnostanut.
Oliko isäsi seurakunnan pastori vai evankelista?
Isä oli silloin pastori.
Sharonin isä soitti isälleni ja kertoi tapaturmasta. Hän sanoi: -
"Sharon ei suostu operaatioon, ennen kuin tapaat hänet. Tulisitko?"
Isä tuli seuraavalla koneella. Hän oli ollut Philadelphiassa.
Kun isä meni sairaalaan, lääkärit käskivät hänen pitää kiirettä, -
jotta he voivat tehdä operaation. Isä sanoi: "Palaan pian."
Kun isä meni odotustilaan, hän sanoi Sharonin isälle: -
"Haluatko jo antaa sydämesi Jeesukselle?"
"Olet avain siihen, mitä Sharonille tapahtuu. Olet perheen pää."
Sharonin isä oli polvistunut odotustilassa, -
tunnustanut syntinsä ja antanut sydämensä Jeesukselle.
Isä kiiruhti Sharonin huoneeseen. Sharon sanoi: "Tiedän, että tulisit."
Hänellä oli lappu puhjenneen silmän päällä.
Isä ei rukoillut pitkään. Hän vain laittoi kätensä silmän ylle ja sanoi: -
"Jeesus, anna Sharonille uusi silmä."
Siinäpä vasta lapsenkaltainen usko.
Sharon sanoi: "Kiitos, Jeesus."
Samassa lääkäri tuli hakemaan Sharonia.
Isäni sanoi: "Pikku hetki. Ennen kuin menette, nostapa silmälappua."
Lääkäri sanoi: "Kyllä minä tiedän, mitä siellä on." Isä sanoi: "Nosta."
Hän oli isän kaveri. Hän uskalsi sanoa niin.
Kun lääkäri nosti silmälappua, -
hän laittoi sen heti alas ja sanoi: "En usko tuota."
Isä sanoi: "Sehän tässä ongelma onkin. Et usko mitään."
Kun hän nosti lappua, isä näki uuden silmän, -
täydellisen sinisen silmän.
Ei tarvittu leikkausta. Jeesus antoi samassa Sharonille uuden silmän.
Mahtavaa - Siinäpä vasta lapsenkaltainen usko.
Lähde ihmeiden lähetysmatkalle Brasiliaan.
Voimallisia kokouksia, pelastumisia, ihmeitä.
Näe Jumalan voima toiminnassa.
Kampanjoita, ruoanjakoa köyhille, -
lastentapahtumia ja paljon muuta.
Ihmeiden lähetysmatka Brasiliaan 21.―29. kesäkuuta 2022.
Ilmoittaudu heti.
Jatketaan täältä studiosta.
Ennen kuin rukoilemme, -
tahdon sanoa, että tulemme Brasiliaan 21.―29. kesäkuuta.
Jos haluat olla Jumalan käytössä, lähde mukaan.
Tämä on mahdollisuutesi tulla mukaamme -
kokemaan Jumalan voima.
Jumala tulee käyttämään elämääsi ilmiömäisellä tavalla.
Lähetä meille sähköpostia. Meni verkkosivuillemme.
Neuvomme, miten pääset mukaan. Siitä tulee mahtavaa.
Haluan vielä mainita, että haastattelu jatkuu seuraavassa jaksossa.
Koko haastattelu ei ole vielä valmis, mutta toinen osa tulee seuraavaksi.
Rukoillaan yhdessä Jeesuksen nimessä.
Isä, rukoilen Jeesuksen nimessä kaikkien katsojien puolesta.
Tee ihmeitä niille, jotka sitä tarvitsevat.
Valtaa läsnäolollasi kaikki olohuoneet, kodit ja perheet.
Kosketa niitä, jotka tarvitsevat kosketusta taivaasta.
Kiitos, että Pyhä Henkesi hoitaa niitä, jotka sitä tarvitsevat.
Kiitos, että annat omillesi voiman kokea kirkkautesi Jeesuksen nimessä.
Aamen. Rukoilemme puolestasi ja uskomme sinulle Jumalan parasta.
Lähetä rukouspyyntöjä ja todistuksia. Lähdetään Brasiliaan.
Siunausta ja mukavaa päivää.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, puhelinnumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
Suomennos: Marianne Tenetz